கேள்வி: லத்திகா சரண் பற்றி தகவல் சொல்.
பதில்: லத்திகா சரண் (''Letika Saran''), என்பவர் இந்தியா, தமிழ்நாடு, முன்னாள் காவல்துறையின் தலைமை இயக்குனர் ஆவார். இவர் முன்னதாக சென்னையின் 36வது காவல்துறை ஆணையராகப் பணியாற்றினார். இந்தியா பெருநகர காவல் அமைப்பின் தலைவராக இருந்த முதல் பெண் இவர்தான். இதற்கு முன் இவர் கூடுதல் காவல் துறை இயக்குநராக (ஏடிஜிபி) பணியாற்றினார்.
கேள்வி: லத்திகா சரண் - ஆரம்ப கால வாழ்க்கை பற்றி தகவல் சொல்.
பதில்: சரண், 1952ஆம் ஆண்டு மார்ச் 31 அன்று கேரள மாநிலம் இடுக்கி மாவட்டம் பிறந்தார். இவருடைய தந்தையின் பெயர் என். எஸ். தார். இவர் ஜேம்ஸ் பின்லே குழுமத்தில் முதல் தோட்டக்காரராக இருந்தார். இக்குழுமம் பின்னர் அது டாடா தேயிலை நிறுவனமாக மாறியது. இவரின் தாயார் பெயர் விஜயலட்சுமி தார். சரண் 1976ஆம் ஆண்டில் இந்தியக் காவல் பணி அலுவலராகத் தமிழகத்தில் பணியில் சேர்ந்தார். காவல் துறையில் முதலில் அனுமதிக்கப்பட்ட இரு பெண்களில் லத்திகா சரண் ஒருவர், மற்றவர் திலகவதி ஆவார்.
கேள்வி: லத்திகா சரண் - பணி பற்றி நீங்கள் என்ன அறிந்துள்ளீர்கள்?
பதில்: லத்திகா சரண் கூடுதல் காவல்துறை இயக்குநர் (பயிற்சி மற்றும் திட்ட இயக்குநர்), தமிழ்நாடு காவல் பயிற்சி பள்ளி, இயக்குநர், புலனாய்வு மற்றும் லஞ்ச ஒழிப்பு இயக்குநராகவும், சென்னை பெருநகர காவல் ஆணையராகவும் பணியாற்றியுள்ளார். இவர் 2010 சனவரி 8 அன்று, தமிழ்நாட்டின் காவல்துறையின் தலைமை இயக்குனர் நியமிக்கப்பட்டார். இந்தியாவின் இரண்டாவது பெண் காவல்துறை தலைமை இயக்குநர் மற்றும் தமிழகத்தின் முதல் பெண் அதிகாரி என்ற பெருமை பெற்றார். சரணின் நியமனத்தினை எதிர்த்து மற்றொரு இ.கா.ப. அதிகாரியும் அப்பொழுது தீயணைப்புத்துறை இயக்குநருமான நடராஜ் தமிழ்நாடு தீர்ப்பாயத்தில் வழக்குத்தொடுத்தார்.மாலைமலர் 2010 - 11 - 28, பக்.1 பணிமூப்பு அடிப்படையில் தனக்கே முன்னுரிமை வழங்கப்பட வேண்டும் என்று வாதிட்டார். இதனால் 2010 அக்டோபரில் சென்னை உயர்நீதிமன்றம் சரணின் நியமனத்தை ரத்து செய்தது. மூன்று தகுதியான அதிகாரிகளின் பட்டியலைத் தயார் செய்து அதிலிருந்து ஒருவரை மாநில அரசு தேர்வு செய்ய உத்தரவிட்டது. மாநில அரசு, "உரியப் பரிசீலனைக்குப் பிறகு மற்றும் உச்ச நீதிமன்றத்தின் வழிகாட்டுதல்களின் படி” சரணை மீண்டும் பட்டியலிலிருந்து தேர்வு செய்தது. மீண்டும் லத்திகா சரண் 2010 நவம்பர் 27ஆம் நாள் பதவியேற்றார். சரண் ஏப்ரல் 2012இல் ஓய்வு பெற்றார்.